Després de la Revolució de Febrer de 1917 i la introducció de comitès electes en les forces armades russes, Krilenko va ser triat president del comitè del seu regiment, primer, i de la seva divisió, després. El 28 d'abril va ser triat president del comitè de l'11è Exèrcit. Després del retorn de Lenin a Rússia l'abril de 1917, Krilenko va adoptar la nova política bolxevic d'oposició irreconciliable al Govern Provisional. Conseqüentment, va haver de dimitir del seu càrrec 8 de juny per falta de suports entre els membres no bolxevics del comitè d'Exèrcit.